Public procurement notice: Contract Notice
Published: 2020-04-29
Buyer: Oulun kaupunki, yhdyskunta- ja ympäristöpalvelujen toimiala
Country: FI
Contract type: Services
Procedure: Competitive procedure with negotiation
CPV classification: 72000000
Submission deadline: 2020-06-01
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Oulun kaupunki pyytää osallistumishakemuksia neuvottelumenettelyyn koskien henkilöliikenteen välitysjärjestelmää.
Oulun kaupunki välittää lakisääteisiä kuljetuspalveluita sosiaalihuoltolain (SHL) ja vammaispalvelulain (VPL) mukaan matkapalvelukeskuksen (MPK) kautta. MPK:n kautta välitetään kuljetuksia myös palveluliikenteeseen, koulukyyteihin, ilta- ja aamupäivätoimintaan sekä työ- ja päivätoimintaan.
Oulun kaupungin matkapalvelukeskuksen (MPK) välitysjärjestelmän kautta välitetään kuukaudessa n. 15 000–20 000 matkaa. MPK on avoinna vuoden jokaisena päivänä. Tietopyynnön laadintahetkellä Oulun kaupunki tuottaa omana palveluna kuljetuksien välityksen arkipäivisin ja ilta-, yö- sekä juhlapyhien aikaan välitystoiminnan operoi Oy Eniro Finland Ab (Sentraali).
Valittu toimittaja toimittaa välitysjärjestelmän Oulun kaupungin matkapalvelukeskuksen (tilaaja) ja tilaajan valitseman palveluntuottajan (oman toiminta-ajan ulkopuolella) käyttöön alustavasti vuoden 2021 alkupuolella.
Hankinta toteutetaan neuvottelumenettelyllä. Henkilöliikenteen välitysjärjestelmän avulla välitetään ensisijaisesti lakisääteisiä henkiökuljetuksia Oulun kaupungin alueella ja palveluliikenteen kuljetustilauksia. Lakisääteisiä henkilökuljetuksia ovat muun muassa sosiaalihuoltolain (SHL) ja vammaispalvelulain (VPL) alaiset kuljetukset. Järjestelmän avulla välitetään myös muita ryhmäkuljetuksia (esim. työ- ja päivätoiminta ja koulukuljetuksia).
Välitysjärjestelmässä on omat käyttöliittymänsä asiakkaille (selain, mobiilisovellus), palveluneuvojille (tilauksen luonti ja auton valinta), tilaajan muille edustajille (asiakastietojen luonti), palveluntuottajille ja raportointiin. Välitysjärjestelmän avulla pyritään välittämään kuljetukset tilaajan kannalta mahdollisimman kustannustehokkaasti. Tämä tarkoittaa kuljetuksien yhdistämistä ja auton siirtymien (tyhjä ajo) pitämistä mahdollisimman pienenä. Välitysjärjestelmän tulee toimia useammalla yleisimmällä selaimella (mm. Google Chrome, Mozilla Firefox, Internet Explorer). Asiakkaiden mobiilisovelluksen tulee toimia sekä Android- että iOS-järjestelmissä.
Välitysjärjestelmän tulee huomioida erilaiset käyttäjäryhmät (saavutettavuus, mm. kontrasti, tekstin koko). Kuljetuksen tilaus-/reititysvaiheessa välitysjärjestelmä huomioi asiakkaan mahdolliset erityistarpeet (esim. hissi-auto, allergia-auto, yhdistelykielto). Järjestelmästä voidaan tarkistaa milloin kuljetus on vastaanotettu ja milloin kuljetus on kuitattu hoidetuksi. Välitysjärjestelmän avulla pitää voida tarkistaa, kuinka monta kertaa kuljetustilausta on yritetty välittää palveluntuottajille ennen kuin kuljetus on saatu onnistuneesti välitettyä.
Välitysjärjestelmän raportointityökalun avulla tilaaja saa muodostettua automaattisesti laskutus-/tilitysaineiston palveluntuottajille esim. kuukausittain. Kuljetustilauksia pitää pystyä raportoimaan myös kustannuspaikkojen ja matkatyyppien mukaan, autoittain, alueittain sekä yhdistelyprosenttien mukaan.
Määräaikaisen sopimuksen jälkeen sopimusta voidaan jatkaa voimassa olevalla sopimuksella. Irtisanomisaika tilaajan puolelta on yksi (1) vuosi ja palvelun toimittajalla kuusi (6) kuukautta.
Mikäli sopimus tilaajan ja toimittajan välillä puretaan, on toimittajalla avustamisvelvollisuus toiminnan siirtymävaiheessa voimassa olevan hinnaston mukaisesti.
Kilpailutusprosessin hallittavuuden vuoksi valittujen tarjoajien määrä on rajoitettu neljään (4). Jos vähimmäisvaatimukset täyttäviä ehdokkaita on enemmän kuin valittavia tarjoajia, valinta tarjouspyynnön saajiksi ja neuvotteluihin kutsuttaviksi tehdään tässä osallistumispyynnössä kuvatun mukaisesti.
Sopimuksta on mahdollista jatkaa toistaiseksi voimassa olevalla sopimuksella määräaikaisuuden jälkeen.